wickkiey/tamil-wikipedia-markdown huggingface dataset:
# சிவராம் ராஜகுரு



, ராஜ்குரு மற்றும் சுக்தேவின் சிலைகள்]]  
**சிவராம் ஹரி ராஜகுரு** அல்லது **ராஜகுரு** (Shivaram Hari Rajguru) (24 ஆகஸ்டு 1908–23 மார்ச் 1931), பகத் சிங், சுக்தேவ் ஆகியவர்களுடன் இணைந்து, பிரித்தானிய இந்திய அரசை எதிர்த்து போராடிய மகாராஷ்டிரவைச் சேர்ந்தவர். இந்துசுத்தான் சோசலிசக் குடியரசு அமைப்பு என்ற இயக்கத்தைச் சேர்ந்த இந்திய விடுதலைப் போராளி ஆவார். 1928ஆம் ஆண்டில் லாகூரில், பிரித்தானிய காவல்துறை அதிகாரி ஜெ. பி. சாண்டர்ஸ் கொலை வழக்கில், பகத் சிங், சுக்தேவ் ஆகியோர் 23 மார்ச் 1931ஆம் நாளில் தூக்கிலிடப்பட்டனர்.  

## கொலைக்கு காரணம்
லாலா லஜபதி ராயை பிரித்தானிய இந்தியக் காவல்துறையினர் அடித்துக் கொன்றமைக்குப் பழி வாங்க, பகத் சிங், சுக்தேவ், ராஜகுரு மூவரும் ஆங்கிலேயக் காவல்துறை அதிகாரி ஜெ. பி. சாண்டர்சைக் கொன்றனர்.  

## தூக்குத் தண்டனை
காவல் துறை அதிகாரியைக் கொன்ற வழக்கில், பிரித்தானிய இந்திய அரசின் நீதிமன்றம், ராஜகுரு, பகத்சிங் மற்றும் சுக்தேவ் மூவருக்கும் விதித்த தூக்கு தண்டனை தீர்ப்பின்படி, அவர்களுக்கு மார்ச் 23, 1931ஆம் நாளில், இந்திய-பாகிஸ்தான் எல்லைப் பகுதியான உசைனி வாலா கிராமத்தில், தூக்கு தண்டனை நிறைவேற்றப்பட்டது.  

பின்னர் மூவரின் உடல்கள் பஞ்சாப், பெரோசாபூர் மாவட்டம், சட்லஜ் ஆற்றங்கரையில் உள்ள *உசைனிவாலா* என்ற கிராமத்தில் எரியூட்டப்பட்டது.
# விக்கிப்பீடியா:பயிற்சி

இந்த சுய வழிகாட்டுதல் பயிற்சி முகாமில் புதிய பயனர்கள் விக்கிப்பீடியா சம்பந்தமான மூன்று அல்லது நான்கு பணிகளை அறிந்து கொள்ள முடியும்.  

- புதிய பயனர்களுக்கான பயிற்சி : விக்கிப்பீடியாவின் அடிப்படை விதிகளையும், எப்படி கட்டுரைகளைத் தொகுப்பது என்பது குறித்தும் சுருக்கமாக விளக்கும் பகுதி
- மாணவர்களுக்கான பயிற்சி : விக்கிப்பீடியா விதிகள், அடிப்படைத் தொகுப்பு மற்றும் மாணவர்களுக்கான பிரத்தியேக அறிவுரைகள் அடங்கியப் பகுதி
- கல்வியாளர்களுக்கான பயிற்சி
- தூதுவர்களுக்கான பயிற்சி

## இவற்றையும் காண்க
# ஹொங் யென் சாங்


*ஹொங் யென் சாங்* (Hong Yen Chang பிறப்பு: துல்லியமாக அறியப்படவில்லை; 1859 ஆம் ஆண்டு முதல் 1860 க்குள் இருக்கலாம் எனக் கணிக்கப்பட்டுள்ளது) ) அமெரிக்காவில் வாழ்ந்த முதல் சீன வழக்கறிஞர் ஆவார். அமெரிக்காவில் குடியேறிய இவருக்கு இவரை மங்கோலியர் என்ற காரணத்தைக்காட்டி கலிபோர்னிய நீதிமன்றத்தில் வழக்கறிஞராகப் பணிபுரிய அனுமதி மறுக்கப்பட்டது. இந்த நிகழ்வு நடந்தது 1890 ஆம் ஆண்டு ஆகும்.  

## இளமைக்காலம்
இவர் சீனாவின் ஹோங்டோங் மாகாணத்தில் 1860 ஆம் ஆண்டு பிறந்தார். இவரின் தந்தை இவரின் பத்து வயதில் இறந்தார்.  

## கல்வி
சீனாவின் கல்வி அறக்கட்டளையின் மூலம் இவர் அமெரிக்காவில் கல்வி பயில தேர்வு செய்யப்பட்டார்.  
.  

## முடிவு
அமெரிக்க அரசு அவர் இறந்து 125 ஆண்டுகள் கழித்து அவருக்கு கொடுக்கப்பட்ட தடையை நீக்கி உத்தரவிட்டுள்ளது. ஆனால் அந்த நேரம் வழங்கப்பட்ட தீர்ப்பு *செல்லுபடியற்றது* என்று தற்போது ஒப்புக்கொள்ளப்பட்டுள்ளது.  
## இறப்பு
கலிபோர்னியாவின் பெர்க்லி என்ற இடத்தில் 1926 ஆம் ஆண்டு ஆகஸ்ட் மாதம் 4 ஆம் திகதி மரணம் அடைந்தார்.  

## மேற்கோள்
# தி ரெயின்ட்ரீ ஹோட்டல், அண்ணா சாலை



**தி ரெயின்ட்ரீ ஹோட்டல்** அண்ணா சாலை, இந்தியாவில் சென்னையிலுள்ள அண்ணா சாலையில் அமைந்துள்ள ஐந்து நட்சத்திர ஹோட்டல் ஆகும். 2000 மில்லியன் ரூபாய் மதிப்பு கொண்ட இந்த ஹோட்டல், ஜூலை 2010 இல் தொடங்கப்பட்டது. இந்த ஹோட்டல், ரெயின்ட்ரீ ஹோட்டல்களில் இரண்டாவது ஆகும்.  

## வரலாறு
ஜூலை 2010 இல் திறக்கப்பட்ட இந்த விடுதி, 2013 இல் ஹோட்டல் குழுமங்களில் முன்வரிசையிலுள்ள "சம்மிட் ஹோட்டல்கள் மற்றும் ரிசார்ட்சு"டன் இணைந்தது. இதனால் ஆசிய பசுபிக் பகுதிகளிலுள்ள ஹோட்டல்களின் பட்டியலில் இடம்பெற்றது.  

## ஹோட்டல்
ரெயின்ட்ரீ ஹோட்டலில் மொத்தம் 230 அறைகள் உள்ளன. இதில் 154 டீலக்ஸ் அறைகள், 8 பிரிமியம் அறைகள், 51 கழக அறைகள், 4 ஸ்டூடியோ அறைகள், 12 எக்ஸ்கியூடிவ் சூட்கள் மற்றும் ஒரு ஜனாதிபதி சூட் ஆகிய அறைகள் உள்ளடங்கும். ஹோட்டலின் உணவகத்தில் சமையலறை, மதுவருந்தும் கூடம் கொண்ட அறை, மேற்கூரையில் பஞ்சாபி உணவகம் மற்றும் உயர்தர மதுவருந்தும் கூடம்பார் ஆகியவை இணைந்துள்ளன. மொத்தம் மூன்று விருந்தினர் பொதுக்கூடங்களும், மூன்று கூட்டத்திற்கான இடங்களும் உள்ளன. இந்த கூடங்களுக்கான மொத்த இடத்தின் அளவு 12000 சதுர அடிகள் (1100 சதுர மீட்டர்). ஆரோக்கியத்திற்கான கழகம் மற்றும் மருத்து நீருற்று ஆகியவற்றுடன் இணைந்த நீச்சல் குளமும் ஹோட்டலின் மேற்கூரைப் பகுதியில் அமைந்துள்ளது.  

உப்ஸைனி வடிவமைப்பாளர்கள் மற்றும் கட்டிடக் கலை நிபுணர்களால் ரெயின்ட்ரீ ஹோட்டல் கட்டப்பட்டது. ஹோட்டலின் உட்புறம் ஸெயிலெர் மற்றும் லிம் (மலேசியா) என்பவர்களால் கட்டப்பட்டது.  

## விருதுகள்
1. சிறந்த கடல் உணவு சமையற்கலைக்கான விருதினை டைம்ஸ் ஃபுட் இந்தியா 2012 ஆம் ஆண்டு வழங்கியது - டைம்ஸ் ஃபுட் விருதுகள்.
1. சிறந்த சூழலுடன் கூடிய ஹோட்டலுக்கான விருதினை என்டிடிவி ஹிந்து 2011 ஆம் ஆண்டு வழங்கியது - என்டிடிவி ஹிந்து லைஃப்ஸடைல் விருதுகள்.
1. சிறந்த விருந்தோம்பலுக்கான விருதினை டி & பி ஆக்ஸிஸ் வங்கி 2011 ஆம் ஆண்டு வழங்கியது – பிசினஸ் கௌரவ் எஸ்எம்ஈ விருதுகள்.
## இருப்பிடம்
ரெயின்ட்ரீ ஹோட்டல் தேனாம்பேட்டைக்கு அருகில் அமைந்துள்ளது. எளிதாக அடையாளம் காணும்படியாக இந்த ஹோட்டல் அமைந்துள்ளதால், வெளியூர்களில் இருந்து வரும் பயணிகள் மற்றும் விருந்தினர்கள் விரைவில் இந்த ஹோட்டலை அணுகுகின்றனர். இந்த ஹோட்டல் எழும்பூரில் இருந்து 7 கிலோ மீட்டர் தொலைவிலும், ஆயிரம் விளக்குப் பகுதியிலிருந்து 5 கிலோ மீட்டர் தொலைவிலும், கோடம்பாக்கத்துக்கு அருகிலும் உள்ளது. ஹோட்டலில் இருந்து பெரும்பாலானவர்கள் அருகிலுள்ள இடங்களான மெரினா கடற்கரை, சிட்கோ தொழிற்பேட்டை மற்றும் கிண்டி குதிரைப் பந்தயம் போன்ற பிரசிதிபெற்ற இடங்களை விரைவாக அணுக முடியும்.  

## போக்குவரத்து
**ரெயின்ட்ரீ ஹோட்டலுக்கு அருகிலுள்ள போக்குவரத்து வசதிகள்:**  
- சென்னை சர்வதேச விமான நிலையம் – 14 கிலோ மீட்டர்
- சென்னை ரயில் நிலையம் – 10 கிலோ மீட்டர்
# கிராண்ட் எலியட்


**கிராண்ட் டேவிட் எலியட்** (*Grant David Elliott*, பிறப்பு: 21 மார்ச் 1979, ஜோகானஸ்பேர்க்) நியூசிலாந்து துடுப்பாட்ட வீரர். பல்துறை ஆட்டக்காரரான இவர் வலக்கை மட்டையாளரும், வலக்கைப் பந்துவீச்சாளரும் ஆவார்.  

தென்னாப்பிரிக்காவில் பிறந்த எலியட் 1996-97 காலப்பகுதியில் தென்னாப்பிரிக்காவில் கௌட்டெங் அணியில் முதல்தரப் போட்டிகளில் விளையாடினார். 2001 ஆம் ஆண்டில் நியூசிலாந்துக்கு இடம் பெயர்ந்தார். 2007 ஆம் ஆண்டில் நியூசிலாந்து அணியில் விளையாடுவதற்குத் தகுதி பெற்றார்.  

2008 ஆம் ஆண்டில் நியூசிலாந்து தேசிய அணியில் சேர்ந்து முதல் முதலாக இங்கிலாந்து அணிக்கு எதிராக தேர்வுப் போட்டியில் விளையாடினார். அதே ஆண்டில் இங்கிலாந்துக்கு எதிரான ஒரு-நாள் போட்டியிலும் விளையாடி முதல் ஆட்டத்தில் 3 இலக்குகளைக் கைப்பற்றினார். 2009 ஆம் ஆண்டில் தனது மூன்றாவது போட்டியில் ஆத்திரேலியாவுக்கு எதிராக விளையாடி தனது முதலாவது சதத்தைப் பெற்றார். 2013 ஆம் ஆண்டுக்குப் பின்னர் இவர் எந்த ஒரு-நாள் போட்டியிலும் கலந்து கொள்ளாவிட்டாலும், 2015 உலகக்கிண்ணப் போட்டியில் விளையாட அழைக்கப்பட்டார்.  

## பன்னாட்டு சதங்கள்
| கிராண்ட் எலியட்டின் ஒரு நாள் சதங்கள் |  |  |  |  |  |  |
| --- | --- | --- | --- | --- | --- | --- |
| **1** | 115 | அடிலெயிட், ஆத்திரேலியா | அடிலெய்டு நீள்வட்ட அரங்கம் | 2009 | தோல்வி |  |
| **2** | 104* | துனெடின், நியூசிலாந்து | பல்கலைக்கழக ஓவல் | 2015 | வெற்றி | } |
# செருமானியப் பன்னாட்டுப் பள்ளி, சென்னை


**செருமானிய பன்னாட்டுப் பள்ளி, சென்னை** (*German International School Chennai*) சென்னையின் புறநகர்ப்பகுதியான பாலவாக்கத்தில் பன்னாட்டு மாணவர்களும் பயிலுமாறு அமைந்துள்ள துவக்கப்பள்ளியும் இடைநிலைப் பள்ளியுமாகும். இந்தப் பள்ளி 2010ஆம் ஆண்டு சென்னையிலுள்ள செருமானிய கிளைத் தூதரகம் மற்றும் கோத்தே கழகத்தின் துணையுடன் நீலாங்கரையில் நிறுவப்பட்டது. பின்னர் பாலவாக்கத்திற்கு விரிவாக்கப்பட்டு 2014ஆம் ஆண்டிலிருந்து தங்குவிடுதி வசதியையும் அளிக்கத் துவங்கியுள்ளது. ஒன்றாவது வகுப்பிலிருந்து எட்டாவது வகுப்பு வரை செருமனியில் பின்பற்றப்படும் துரிங்கிய பாடத்திட்டத்தின்படியும் 9ஆவது, 10ஆவது வகுப்புகளில் பன்னாட்டளவில் பின்பற்றப்படும் பன்னாட்டு இடைநிலைக் கல்விக்கான பொதுச் சான்றிதழ் (IGCSE) பாடதிட்டத்தின்படியும் கல்வி வழங்கப்படுகின்றது. ஆங்கிலம், செருமன் இருமொழிகளில் கல்வி பயில்விக்கப்படுகின்றது.  
## மேற்சான்றுகள்
# பர்குந்தா



**பர்குந்தா** (**Farkhunda**) என்பவர் ஆப்கானிஸ்தானின் தலைநகரான காபூலைச் சேர்ந்த 27 வயது பெண் ஆவார். 2015 ஆம் ஆண்டு மார்ச்சு மாதம் 19 ஆம் திகதி அங்குள்ள ஷா-டோ ஷாம்சிரா மசூதிக்குள் தொழுகைக்குச்சென்ற போது குரானை எரித்துவிட்டதாக எழுந்த தவறான தகவலால் அடித்துக்கொலை செய்யப்பட்டார்.  

## நிகழ்வு
காபூலில் அமைந்துள்ள ஷா-டோ ஷாம்சிரா மசூதிக்கு பர்குந்தா தொழுகைக்குச் சென்றபோது, அவர் குரானை எரித்துவிட்டதாகச் சிலர் வெளியில் ஒரு தகவலைச் சொன்னார்கள். அது நகர் முழுவதும் பரவியதால் ஏராளமான ஆட்கள் கூடி அவளை மசூதிக்கு வெளியில் இழுத்துவந்து அடித்துக் கொன்றனர். அவரின் உயிர் பிரிவதற்குள் அந்த நகரில் ஓடும் ஆற்றங்கரைக்கு எடுத்துச்சென்று எரித்தனர். ஆனால் இதை ஆயிரக்கணக்கானோர் சுற்றி நின்று வேடிக்கை மட்டும் பார்த்தனர். அப்போது தீயணைப்பு வீரர்கள் அப்பெண்ணின் உடலை மீட்டுச்சென்றனர்.  

## விசாரணை
ஆப்கானிஸ்தான் காவலர்கள் நடத்திய முதற்கட்ட விசாரணையில் இவர் நிரபராதி என்று தெரிய வந்துள்ளது. அதனால் இவரின் சாவுக்கு நியாயம் கேட்டு ஏராளமான பெண்கள் காபூல் நகரில் ஊர்வலம் சென்றனர்.
# இடைகால்



**இடைகால்** (*IDAIKAL*) தமிழ்நாட்டில் தென்காசி மாவட்டம் கடையநல்லூர் வட்டத்தில் உள்ள ஒரு கிராமம் ஆகும். இந்த ஊர் மதுரை-தென்காசி நெடுஞ்சாலையில் உள்ளது. இந்த ஊரிலிருந்து வடக்கே 5 கிலோமீட்டர் தூரத்தில் கடையநல்லூரும், தெற்கே 8 கிலோமீட்டர் தூரத்தில் தென்காசியும் உள்ளது.  

பிற்காலப் பாண்டியல் ஆண்டிக் காலத்தில் *முள்ளிநாடு* என்ற நாட்டுப் பிரிவில் இந்த ஊர் அடங்கி இருந்தது.  

இவ்வூரில் மீனாட்சி சுந்தரம் ஞாபகார்த்த மேல்நிலைப் பள்ளி என்ற பள்ளிக்கூடம் மிக முக்கிய கல்வி நிறுவனம் ஆகும். முப்பிடாதி அம்மன் கோவிலில் சித்திரை மாத திருவிழா பிரசித்தி பெற்றது. இவ்வூரில் தேவர், சேனைத்தலைவர், இடையர், விஸ்வகர்மா, படையாச்சி உள்ளிட்ட பல்வேறு சமுகத்தினரும், இந்து, முஸ்லீம், கிறித்துவ மதத்தை சார்ந்தவரும் வாழ்கின்றனர்.  

## ஊரில் உள்ள கோயில்கள்
- தியாகராஜசுவாமி கோயில்
# குற்றம் கடிதல்


**குற்றம் கடிதல்** தமிழில் வெளிவந்த திரைப்படமாகும். முற்றிலும் புதுமுகங்களே நடித்துள்ள இந்த திரைப்படத்தை ஜே. சதீசுக் குமாரும் கிறிஸ்டி சிலுவப்பனும் தயாரிக்க, ஜி. பிரம்மா இயக்கியுள்ளார். இதில் சிறுவன் அஜய், இராதிகா பிரசித்தா, சாய் இராஜ்குமார், பாவெல் நவகீதன் ஆகியோர் நடித்துள்ளனர்.  

இத்திரைப்படத்தில் வெவ்வேறு வாழ்க்கைத்தரங்களில் வாழும் மனிதர்கள் குறித்தும் ஓர் எதிர்பாராத நிகழ்வு இவர்களை எவ்வாறு பாதிக்கின்றது என்பதையும் மையப்படுத்தியுள்ளது. நாடகப்பாணியில் திரைக்கதை அமைக்கப்பட்டுள்ளது. இத்திரைப்படத்தின் தலைப்பு, ‘குற்றம் கடிதல்’ திருக்குறளின் 44ஆவது அதிகாரத்திலிருந்து எடுக்கப்பட்டுள்ளது; இந்த அதிகாரத்தில் திருவள்ளுவர் குற்றமிழைப்பதை தவிர்க்க வலியுறுத்துகின்றார்.  

2014ஆம் ஆண்டிற்கான தேசிய திரைப்பட விருதுகளில் தமிழ்த் திரைப்படத்திற்கான சிறந்த திரைப்படமாக இது தேர்ந்தெடுக்கப்பட்டுள்ளது.  

## திரைப்பட விழாக்கள்
மார்ச் 24, 2015இல் இத்திரைப்படத்திற்கு 62ஆவது தேசிய திரைப்பட விருதுகளில் தமிழில் சிறந்த திரைப்படத்திற்கான விருது அறிவிக்கப்பட்டுள்ளது.  

16ஆவது மும்பை திரைப்பட விழாவில் ஆயிரத்தில் ஒருவன், ஆரண்ய காண்டம் திரைப்படங்களுடன் திரையிடத் திட்டமிடப்பட்டுள்ளது. ‘இந்தியத் திரைப்படங்களின் புதிய முகங்கள்’ பகுப்பில் இவை வேறு நான்கு திரைப்படங்களுடன் போட்டியிடுகின்றன.  

16ஆவது சிம்பாப்வே பன்னாட்டுத் திரைப்பட விழாவில் பங்கேற்க தேர்ந்தெடுக்கப்பட்டுள்ள ஒரே தமிழ்த் திரைப்படமாக குற்றம் கடிதல் விளங்குகின்றது.  

நவம்பர் 20, 2014 முதல் நவம்பர் 30, 2014 வரை நடந்த கோவாத் திரைப்படவிழாவில் இந்தியப் பனோரமாவில் திரையிடப்பட்ட ஒரே தமிழ்படமாகவும் இது இருந்தது. 12ஆவது சென்னைத் திரைப்படவிழாவில் கடைசி நாளன்று முன்னோட்டமாக வெளியிடப்பட்ட இத்திரைப்படத்திற்கு சிறந்த தமிழ்படம் என்ற விருது கிடைத்தது.  

## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

## மேற்சான்றுகள்
# லுஃப்தான்சா


|focus_cities =  
|frequent_flyer = Miles & More  
|lounge =  
- First Class Lounge
- Senator Lounge
- Business Lounge
|alliance = Star Alliance  
|parent = Private Investors (88.52%)  
|subsidiaries =  

- Austrian Airlines
  - Tyrolean Airways
- 
  - Swiss Global Air Lines
  - Edelweiss Air
- Lufthansa Regional
  - Air Dolomiti
  - Lufthansa CityLine
- Germanwings
- Lufthansa Cargo
- LSG Sky Chefs
- Lufthansa Consulting
- Lufthansa Flight Training
- Lufthansa Systems
- Lufthansa Technik
- Delvag
- Global Load Control
- AeroLogic (50%)
- SunExpress (50%)
|fleet_size = 668 <small>(combined with its subsidiaries)</small>  
}}  

**இடாய்ச்சு லுஃப்தான்சா AG** , **லுஃப்தான்சா** (சில நேரங்களில் *லுஃப்தான்சா செருமன் விமானச்சேவை நிறுவனம்* என்றும் அழைக்கப்படுகிறது), என்பது செருமன் விமானச்சேவை நிறுவனமாகும்.  
இது 18 உள்நாட்டு சேவைகளையும், ஆப்ரிக்கா, அமெரிக்கா, ஆசியா மற்றும் ஐரோப்பா கண்டங்களில் உள்ள 78 நாடுகளில் உள்ள 197 அனைத்துலக முனையங்களுக்கு 280 விமானங்களைக் கொண்டு விமான சேவையை வழங்குகிறது
# ரேடான் இருபுளோரைடு


**ரேடான் டைபுளோரைடு** (*Radon difluoride*) என்பது RnF<sub>2</sub> என்ற மூலக்கூறு வாய்பாடு கொண்ட ரேடானின் ஒரு சேர்மமாகும். பண்புகளால் இது ஒரு மந்தவாயு வகைச் சேர்மம் ஆகும். ரேடான் புளோரின் வாயுவுடன் நேரடியாக வினைபுரிந்து திடநிலை சேர்மமாக மாறும் தன்மையைக் கொண்டுள்ளது. தெளிவற்ற விகிதாசாரத்துடன் பகுதிப்பொருட்களைக் கொண்டுள்ள இச்சேர்மத்தை ஆவியாக்க முயற்சித்தால் உருக்குலைந்து சிதைவடைகிறது. மந்தவாயுக்களின் பிற இருமூலக்கூறுச் சேர்மங்களைப் போல இல்லாமல் இது ஒரு அயனிச்சேர்மமாக இருக்கலாம் என்று வேதிக்கணக்கீட்டு ஆய்வு முடிவுகள் தெரிவிக்கின்றன. ரேடான் ஒரு கதிரியக்கத் தனிமம் என்பதால் இச்சேர்மத்தின் பயன்பாடு மிகக்குறைவாகவே உள்ளது. மிக நீண்ட ஆயுட்காலம் கொண்டதாக கருதப்படும் ரேடான்–222 தனிமத்தின் அரை ஆயுட்காலம் 3.82 நாள்கள் ஆகும்.
# விஜய் மகேந்திரன்

**விஜய் மகேந்திரன்**, ஒரு எழுத்தாளர் ஆவார். மேலும், பிஸியோதெரபி துறையில் பணியாற்றியுள்ள இவர், அயர்லாந்து நாட்டின் பிஸியோதெரபி கவுன்சிலில் உறுப்பினராகவும் உள்ளார்.  

## எழுத்துலக வாழ்வு
உயிர்மை பதிப்பக வெளியீடாக வந்த *நகரத்திற்கு வெளியே* என்கிற சிறுகதைத் தொகுப்பின் மூலம் எழுத்தாளராக அறியப்பட்டவர். 1978ஆம் ஆண்டு மதுரையில் பிறந்த இவர் 2006ஆம் ஆண்டிலிருந்து சிற்றிதழ்களில் கதைகள் எழுதிவருகிறார். இப்போது சென்னையில வசித்து வருகிறார். இவரது நகரத்திற்கு வெளியே சிறுகதைத் தொகுப்புக்காக 2011 ஆண்டிற்கான ஜெயந்தன் படைப்பிலக்கிய விருது கிடைத்துள்ளது. கட்டுரைகள், விமர்சனங்கள், இணையம் என்று பன்முக தளத்தில் இயங்கி வரும் இவர், *செவ்வி எனும் இலக்கிய அமைப்பின் ஒருங்கிணைப்பாளராகவும் செயல்படுகிறார். *ஊடுருவல் தற்போது அவர் எழுதி வரும் நாவல் ஆகும்.  

## எழுதிய நூல்கள்
1. இருள் விலகும் கதைகள் (இளம் படைப்பாளிகளை மையமாகக் கொண்டு இந்தத் நூலைத் தொகுத்திருக்கிறார்.)
1. நகரத்திற்கு வெளியே- சிறுகதை தொகுப்பு( ஜெயந்தன் படைப்பிலக்கிய விருது பெற்றது.
இவரது கதைகள் உயிர் எழுத்து கதைகள், சிக்கி முக்கி கதைகள் போன்ற தொகுப்புகளில் சேர்க்கப்பட்டுள்ளன.  
மதுரை மாவட்ட கதைகள் தொகுப்பிற்கும் இவரது கதை தேர்வாகி உள்ளது.
# ஜே டபிள்யூ மார்ரியோட் மும்பை

ஜேடபிள்யூ மார்ரியோட் குழுவினால் மும்பையில் **ஜே டபிள்யூ மார்ரியோட் மும்பை** (*JW Marriott Mumbai*) அமைக்கப்பட்டது. இது இந்தியாவின் மும்பையில் அமைந்துள்ளது. ஜேடபிள்யூ மார்ரியோட் என்பவரால் நிறுவப்பட்டது. ரஹேஜா விருந்தோம்பல் இந்த ஹோட்டலின் இணைச்சொந்தக்காரராக "ரஹேஜா விருந்தோம்பல்" உள்ளது.  

இந்தியாவில் அமைக்கப்பட்ட மார்ரியோட் குழுவின் ஹோட்டல்களில், முதல் ஹோட்டல் இதுதான். திருமணச் சேவைகளுக்காவும் பயன்படுத்தப்படுகிறது. இந்தி நடிகர்கள் மற்றும் நடிகைகளிடம் மிகவும் பிரபலமான இரவுநேரக் கூடுமிடமாக இந்த ஹோட்டலின் ‘எனிக்மா’ என்றழைக்கப்படும் இரவுநேர விடுதி உள்ளது. இவை தவிர மேலும் பல வசதிகளையும் இங்கு விருந்தினர்களுக்குச் செய்து கொடுக்கப்படுகிறது.  

## இதர விவரங்கள்
மார்ரியோட் மும்பை ஹோட்டல் ஜனவரி 2002 இல் திறக்கப்பட்டது. மார்ரியோட் மும்பை ஹோட்டலில் மொத்தம் 356 அறைகள் உள்ளன. சூட் அறைகள் 29, உணவகங்கள் 5 மற்றும் வாகனங்கள் நிறுத்தும் வசதியும் உள்ளது.  

## மார்ரியோட் குழுவினால் இந்தியாவில் அமைக்கப்பட்ட பிற ஹோட்டல்கள்
1. கோர்ட்யார்ட் மார்ரியோட் ஆக்ரா
1. கோர்ட்யார்ட் அஹமதாபாத்
1. த ரிட்ஸ்-கார்ல்டன், பெங்களூர்
1. ஜேடபிள்யூ மார்ரியோட் ஹோட்டல் பெங்களூர்
1. பெங்களூர் மார்ரியோட் ஹோட்டல் வைட்ஃபீல்டு
1. ஃபஏர்ஃபீல்டு மார்ரியோட் பெங்களூர் ராஜாஜிநகர்
1. கோர்ட்யார்ட் போபால்
1. கோர்ட்யார்ட் பிலஸ்பூர்
1. ஜேடபிள்யூ மார்ரியோட் ஹோட்டல் சண்டிகர்
1. கோர்ட்யார்ட் சென்னை
1. கோர்ட்யார்ட் குர்கான்
1. ஹைதராபாத் மார்ரியோட் ஹோட்டல் மற்றும் மாநாட்டு மையம்
1. கோர்ட்யார்ட் ஹைதராபாத்
1. ஜெய்பூர் மார்ரியோட் ஹோட்டல்
1. கொச்சி மார்ரியோட் ஹோட்டல்
1. கோர்ட்யார்ட் கொச்சி விமான நிலையம்
1. ஜேடபிள்யூ மார்ரியோட் ஹோட்டல் மும்பை
1. ஜேடபிள்யூ மார்ரியோட் மும்பை சாஹர்
1. மறுமலர்ச்சி மும்பை மாநாட்டு மைய ஹோட்டல்
1. கோர்ட்யார்ட் மும்பை சர்வதேச விமான நிலையம்
1. ஏரிப்புற குடில்கள், மும்பை
1. ஜேடபிள்யூ மார்ரியோட் ஹோட்டல் புதுடெல்லி ஏரோசிட்டி
1. கோவா மார்ரியோட் ரிசோர்ட் மற்றும் மருத்து நீருற்று
1. ஜேடபிள்யூ மார்ரியோட் ஹோட்டல் புனே
1. கோர்ட்யார்ட் புனே சகன்
1. கோர்ட்யார்ட் புனே நகர மையம்
1. கோர்ட்யார்ட் புனே ஹிஞ்சேவடி
1. JW மார்ரியோட் முசூரி வால்நட் க்ரூவ் ரிசோர்ட் மற்றும் மருத்து நீருற்று

## இருப்பிடம்
JW மார்ரியோட் மும்பை ஜுஹூ கடற்கரையில் அமைந்துள்ளது. விமான நிலையத்திற்கு மிகவும் அருகாமையில் அமைந்துள்ளது. ஹோட்டலில் இருந்து, வெர்சோவா கடற்கரை 5 கிலோ மீட்டர் தொலைவிலும், இளவரசர் வால்ஸ் அருங்காட்சியகம் 5 கிலோ மீட்டர் தொலைவிலும் அமைந்துள்ளது. எலிபென்டா குகைகள் மற்றும் இந்தியாவின் நுழைவு வாயில் 27 கிலோ மீட்டர் தொலைவிலும், ராணியின் கழுத்துமாலை, சித்திவிநாயகர் கோவில் 15 கிலோ மீட்டர் தொலைவிலும் மற்றும் ஹாஜி அலி மசூதி 15 கிலோ மீட்டர் தொலைவிலும் அமைந்துள்ளது. இந்த ஹோட்டலில் தங்கியிருக்கும் காலத்தில் இந்த இடங்களை சுற்றிப் பார்க்கலாம்.  

## போக்குவரத்து
JW மார்ரியோட் மும்பை ஹோட்டலுக்கு அருகிலுள்ள போக்குவரத்து வசதிகள்:  
- மும்பை விமான நிலையம் – சுமார் 9 கிலோ மீட்டர்
- மும்பை ரயில் நிலையம் – சுமார் 5 கிலோ மீட்டர்
# அமிதவ் கோசு

**அமிதவ் கோஷ்** ***Amitav Ghosh*** (பிறப்பு 11 ஜூலை 1956) ஓர் இந்திய எழுத்தாளர். ஐம்பத்தைந்தாவதாக 2018 ஆம் ஆண்டில் இந்தியாவின் மிக உயரிய இலக்கிய விருதான ஞானபீட விருதை வென்றார். கோஷின் இலட்சிய நாவல்களில் குறிப்பாக இந்தியா மற்றும் தெற்காசியா மக்களின் தேசிய மற்றும் தனிப்பட்ட அடையாளத்தின் தன்மையை ஆராய சிக்கலான கதை உத்திகள் பயன்படுத்தப்பட்டிருக்கின்றன. அவர் வரலாற்று புனைகதைகளை எழுதியுள்ளார்.காலனித்துவம் மற்றும் காலநிலை மாற்றம் போன்ற தலைப்புகளைப் பற்றி விவாதிக்கும் புனைக்கதை அல்லாத படைப்புகளையும் எழுதியுள்ளார்.  

கோஷ் டெஹ்ராடூனில் உள்ள தி டூன் பள்ளியில் பயின்றார், மேலும் ஆக்ஸ்போர்டு பல்கலைக்கழகத்தில் சமூக மானுடவியலில் முனைவர் பட்டம் பெற்றார். இவர் புது தில்லியில் உள்ள *இந்தியன் எக்ஸ்பிரஸ்* செய்தித்தாள் மற்றும் பல கல்வி நிறுவனங்களில் பணியாற்றினார். அவரது முதல் நாவலான *தி சர்க்கிள் ஆஃப் ரீசன்* 1986 இல் வெளியிடப்பட்டது, இதனைத் தொடர்ந்து *தி ஷேடோ லைன்ஸ்* மற்றும் *தி க்ளாஸ் பேலஸ் உள்ளிட்ட கற்பனையான நாவல்களையும் எழுதினார்.* 2004 மற்றும் 2015 க்கு இடையில், அவர் இபிஸ் டிரைலாசி பற்றி எழுதினார், இது முதல் ஓபியம் போரின் உருவாக்கம் மற்றும் தாக்கங்களைப் பற்றிப் பேசுகின்றது. அவரது புனைகதை அல்லாத படைப்புகளில் *இன் ஆண்டிக் லாண்ட்* மற்றும் *தி கிரேட் டிரேஞ்ச்மென்ட்: கிலைமேட் சேஞ்ச் அன்டு தி அன்திங்கபில்* போன்றவை அடங்கும்.
# போக்கிரி ராஜா



***போக்கிரி ராஜா*** (*Pokkiri Raja*) 1982ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்திய தமிழ்த் திரைப்படமாகும். ரஜினிகாந்த், ஸ்ரீதேவி, ராதிகா ஆகியோர் முக்கிய கதாப்பாத்திரங்களில் நடித்த இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இது *சுத்தலுன்னாரு ஜாக்ரதா* என்னும் தெலுங்குத் திரைப்படத்தின் மீளுருவாக்கமாகும்.  

## நடிகர்கள்
- ரஜினிகாந்த் - ரமேஷ் மற்றும் ராஜா (இரட்டை வேடம்)
- ஸ்ரீதேவி - ரமேஷின் மனைவி
- ராதிகா - ராஜாவின் காதலி
- மனோரமா
- முத்துராமன் - இறுதியாக நடித்த திரைப்படம்
- ஒய். ஜி. மகேந்திரன்
- ஐ.எஸ்.ஆர்

## பாடல்கள்
இத்திரைப்படத்திற்கு இசையமைத்தவர் எம். எஸ். விஸ்வநாதன் ஆவார். இப்படத்தில் இடம்பெற்ற 4 பாடல்களையும், கண்ணதாசன் மற்றும் கங்கை அமரன் ஆகியோர் எழுதியிருந்தனர்.  

| 1 | "கடவுள் படைச்சான்" | எஸ். பி. பாலசுப்பிரமணியம் |  |
| --- | --- | --- | --- |
| 2 | "போக்கிரிக்கு போக்கிரி ராஜா" | மலேசியா வாசுதேவன் |  |
| 3 | "வாடா என் மச்சிகளா" | எஸ். பி. பாலசுப்பிரமணியம், எஸ். ஜானகி |  |
| 4 | "விடிய விடிய சொல்லி" | எஸ். பி. பாலசுப்பிரமணியம், பி. சுசீலா | } |
# மிஸ்டர் பாரத்



***மிஸ்டர் பாரத்*** 1986இல் எஸ். பி. முத்துராமன் இயக்கத்தில் வெளியான ஓர் இந்திய தமிழ்த் திரைப்படமாகும். இப்படத்தில் ரசினிகாந்த், சத்யராஜ், அம்பிகா, கவுண்டமணி, எஸ். வி. சேகர் ஆகியோர் முக்கிய கதாப்பாத்திரங்களில் நடித்திருந்தனர். இது அமிதாப் பச்சன், சஞ்சீவ் குமார் நடிப்பில் 1978ஆம் ஆண்டில் வெளியான *திரிசூல்* இந்தி திரைப்படத்தின் மீளுருவாக்கமாகும்.  

## கதைச் சுருக்கம்
ஒரு மகன், தனது தாயை ஏமாற்றி விட்டு வேறு ஒருவரை திருமணம் செய்துகொண்டு வாழும் தனது தந்தையை பழிவாங்கும் கதையாகும்.  

## நடிகர்கள்

- ரசினிகாந்த்
- சத்யராஜ்
- அம்பிகா
- சாரதா
- கவுண்டமணி
- எஸ். வி. சேகர்
- ரகுவரன்
- விசு
- தீபன்
- விஜி
- வடிவுக்கரசி
- ஜோதிசந்திரா
- டெல்லி கணேஷ்
- ஐ. எஸ். இராமச்சந்திரன்

## தயாரிப்பு
இப்படத்தில் ரசினிகாந்தின் தந்தையாக சத்யராஜ் நடித்திருந்தார். ஆனால் சத்யராஜ், ரஜினியை விட 4 வயது குறைவானவர்.  

## பாடல்கள்
இப்படம் இளையராஜாவின் இசையமைப்பில் வெளியான திரைப்படமாகும். இத்திரைப்படத்தில் இடம்பெற்ற, மலேசியா வாசுதேவன் மற்றும் எஸ். பி. பாலசுப்பிரமணியம் இணைந்து பாடிய சிறந்த வெற்றிப் பாடலான *என்னம்மா கண்ணு* பாடல், தனுஷ், சிரேயா மற்றும் பிரகாஷ் ராஜ் நடிப்பில் 2006ஆம் ஆண்டில் வெளியான திருவிளையாடல் ஆரம்பம் திரைப்படத்தில் மறுஆக்கம் செய்திருந்தனர். மேலும், இப்பாடலின் முதல் வரியான *என்னம்மா கண்ணு* என்ற பெயரில், சத்யராஜ் நடிப்பில் 2000ஆம் ஆண்டில் வெளியானது.  

| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | என் தாயின் மீது ஆணை | மலேசியா வாசுதேவன் | வைரமுத்து | 04:31 |  |
| 2 | என்னம்மா கண்ணு | மலேசியா வாசுதேவன், எஸ். பி. பாலசுப்பிரமணியம் | வாலி | 04:36 |  |
| 3 | எந்தன் உயிரின் | எஸ். ஜானகி | புலமைப்பித்தன் | 04:24 |  |
| 4 | காத்திருக்கேன் | எஸ். பி. பாலசுப்பிரமணியம், எஸ். ஜானகி | வாலி | 06:08 |  |
| 5 | பச்சை மிளகாய் | மலேசியா வாசுதேவன், எஸ். ஜானகி | கங்கை அமரன் | 04:41 | } |
# லாம்டிங்



**லம்திங்**, **லாம்டிங்** அல்லது **லும்டிங்** (*Lumding*) என்பது இந்தியாவின் அசாம் மாநிலத்திலுள்ள ஒரு நகராட்சி ஆகும்.  

## பெயர்க்காரணம்
'லாம்டிங்' என்பதில் லாம் - நீர் என்றும், டிங் என்றால் நீரின் முடிவு என்றும் பொருள் தருகிறது. காலப்போக்கில் இவ்விடத்தில் மக்கள் குடியேற்றம் அதிகரித்தது. ஒவ்வொரு மழைக்காலத்திலும் இவ்விடத்தின் தொடருந்து பாதைகளில் குறைவான மழையால் நன்றாக இருந்தது, அன்மைய காலங்களில் இது மாறியுள்ளது.  

## போக்குவரத்து

இங்கு வடகிழக்கு எல்லைப்புற தொடருந்து மண்டலத்தின் தலைமையகம் அமைந்துள்ளது. இது உலகப் புகழ்பெற்ற லாம்டிங் - பாதர்பூர் மலை தொடருந்து பாதையின் நுழைவாயிலாக உள்ளது. இந்தப் பாதையானது யுனெஸ்கோவின் பாரம்பரிய சின்னமாகவும் அறிவிக்கப்பட்டுள்ளது.  

## அரசியல்
லாம்டிங், நவ்காங் மக்களவைத் தொகுதிக்கு உட்பட்டதாகும்.  

## குறிப்புகளும் மேற்கோள்களும்
# ஜார்கண்ட் மாவட்டப் பட்டியல்


**ஜார்கண்ட் மாவட்டப் பட்டியல்**, கிழக்கு இந்தியாவின் ஜார்கண்ட் மாநிலத்தில் அமைந்த ஐந்து நிர்வாகக் கோட்டங்களும், 24 மாவட்டங்களின் பட்டியல்;  

## கோட்டங்கள்

| பலாமூ | * காட்வா
* பலாமூ
* லாத்தேஹார் | மேதினிநகர் |  |
| --- | --- | --- | --- |
| வடக்கு சோட்டாநாக்பூர் | * சத்ரா
* ஹசாரிபாக்
* கிரீடீஹ்
* கோடர்மா
* தன்பாத்
* போகாரோ
* ராம்கர் |  |  |
| தெற்கு சோட்டாநாக்பூர் | * ராஞ்சி
* லோஹர்தக்கா
* கும்லா
* குண்டி
* சிம்டேகா |  |  |
| கொல்கான் | * மேற்கு சிங்பூம்
* சராய்கேலா கர்சாவான்
* கிழக்கு சிங்பூம் | சாய்பாசா |  |
| சாந்தல் பர்கனா | * தேவ்கர்
* ஜாம்தாடா
* தும்கா
* கோடா
* பாகுட்
* சாகிப்கஞ்சு | தும்கா | } |

## மாவட்டங்கள்
| 1 | BO | போகாரோ | போகாரோ | வடக்கு சோட்டாநாக்பூர் | 2,883 | 2,062,330 | 715 |  |
| --- | --- | --- | --- | --- | --- | --- | --- | --- |
| 2 | CH | சத்ரா | சத்ரா | 3,718 | 1,042,886 | 280 |  |  |
| 3 | DE | தேவ்கர் | தேவ்கர் | சாந்தல் பர்கனா | 2,477 | 1,492,073 | 602 |  |
| 4 | DH | தன்பாத் | தன்பாத் | வடக்கு சோட்டாநாக்பூர் | 2,040 | 2,684,487 | 1316 |  |
| 5 | DU | தும்கா | தும்கா | சாந்தல் பர்கனா | 3,761 | 1,321,442 | 351 |  |
| 6 | ES | கிழக்கு சிங்பூம் | ஜாம்ஷெட்பூர் | கொல்கான் | 3,562 | 2,293,919 | 644 |  |
| 7 | GA | கடுவா | கடுவா | பலாமூ | 4,093 | 1,322,784 | 323 |  |
| 8 | GI | கிரீடீஹ் | கிரீடிக் | வடக்கு சோட்டாநாக்பூர் | 4,962 | 2,445,474 | 493 |  |
| 9 | GO | கோடா | கோடா | சாந்தல் பர்கனா | 2,266 | 1,313,551 | 580 |  |
| 10 | GU | கும்லா | கும்லா | தெற்கு சோட்டாநாக்பூர் | 5,360 | 1,025,213 | 191 |  |
| 11 | HA | ஹசாரிபாகு | ஹசாரிபாக் | வடக்கு சோட்டாநாக்பூர் | 3,555 | 1,734,495 | 488 |  |
| 12 | JA | ஜாம்தாரா | ஜாம்தாரா | சாந்தல் பர்கனா | 1,811 | 791,042 | 437 |  |
| 13 | KH | குண்டி | குண்டி | தெற்கு சோட்டாநாக்பூர் | 2,535 | 531,885 | 210 |  |
| 14 | KO | கோடர்மா | கோடர்மா | வடக்கு சோட்டாநாக்பூர் | 1,433 | 716,259 | 282 |  |
| 15 | LA | லாத்தேஹார் | லாத்தேஹார் | பலாமூ | 4,291 | 726,978 | 169 |  |
| 16 | LO | லோஹர்தக்கா | லோகர்தக்கா | தெற்கு சோட்டாநாக்பூர் | 1,502 | 461,790 | 307 |  |
| 17 | PK | பாகுட் | பாகுட் | சாந்தல் பர்கனா | 1,811 | 900,422 | 497 |  |
| 18 | PL | பலாமூ | டால்டன்கஞ்சு | பலாமூ | 4,393 | 1,939,869 | 442 |  |
| 19 | RM | ராம்கர் | ராம்கர் | வடக்கு சோட்டாநாக்பூர் | 1,341 | 949,443 | 708 |  |
| 20 | RA | ராஞ்சி | ராஞ்சி | தெற்கு சோட்டாநாக்பூர் | 5,097 | 2,914,253 | 572 |  |
| 21 | SA | சாகிப்கஞ்சு | சாகிப்கஞ்சு | சாந்தல் பர்கனா | 2,063 | 1,150,567 | 558 |  |
| 22 | SK | சராய்கேலா கர்சாவான் | சராய்கேலா | கொல்கான் | 2,657 | 1,065,056 | 401 |  |
| 23 | SI | சிம்டேகா | சிம்டேகா | தெற்கு சோட்டாநாக்பூர் | 3,774 | 599,578 | 159 |  |
| 24 | WS | மேற்கு சிங்பூம் | சைபாசா | கொல்கான் | 7,224 | 1,502,338 | 208 | } |
# மூன்றாம் சோமேசுவரன்



**மூன்றாம் சோமேசுவரன்** (Somesvara III, ஆட்சிக்காலம்: 1126-1138 ) என்பவன் ஒரு மேலைச் சாளுக்கிய மன்னனாவான். இவன் ஆறாம் விக்கிரமாதித்தன், அவனது அரசி சந்தலாதேவி ஆகியோரின் மகனாவான். மூன்றாம் சோமேசுவரன் ஹொய்சள மன்னன் விட்டுணுவர்தனின் படையெடுத்தபோது அவனை எதிர்த்து அடக்கினான் வேங்கியின் கீழைச் சாளுக்கியர் சுதந்திரம் பெற முயன்றபோது தனது ஆட்சிக்குட்பட்ட சில பகுதிகளை இழந்தான். எனினும் தனது தந்தை விட்டுச் சென்ற பெரும் பேரரசைப் பாதுகாக்க முடிந்தது. இவன் ஒரு சமஸ்கிருத அறிஞனாவும் இருந்தான். சமஸ்கிருதத்தில் இலக்கியங்களையும் படைத்தான். இவன் திரிபுவனமல்லன், பூலோகமல்லன், சர்வனியபூபா போன்ற பட்டங்களைப் பூண்டிருந்தான். மேலும் சமஸ்கிருதத்தில் தனது தந்தை ஆறாம் விக்ரமாதித்தனின் வாழ்க்கை வரலாறை "விக்ரமன்நபையுதையா" (Vikramankabhyudaya) என்ற பெயரில் எழுதினான். இந்நூல் வழியாக அக்கால கர்நாடகத்தின் வரலாற்றையும் மக்களைப் பற்றியும் அறியலாம்.  

## மேற்கோள்

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

- Dr. P. Arundhati (1994). *Royal Life in Manasollasa*, New Delhi: Sundeep Prakashan, .
# இரண்டாம் ஜெகதேகமல்லன்


**இரண்டாம் ஜெகதேகவமல்லன்** (Jagadhekamalla II, ஆட்சிக்காலம் 1138-1151 ) மூன்றாம் சோமேசுவரனைத் தொடர்ந்து மேலைச் சாளுக்கிய அரியணை ஏறியவன். இவனது ஆட்சியின்போது சாளுக்கியப் பேரரசு மெதுவாக சரிவு காண ஆரம்பித்தது. வேங்கியை முழுவதுமாக இழக்கவேண்டி இருந்தது என்றாலும், தெற்கில் போசளர்களையும், வடக்கில் சீனு, பரமர மரபுகளை இவனால் இன்னும் கட்டுப்படுத்த முடிந்தது. இவன் கன்னட இலக்கண ஆசிரியரான இரண்டாம் நாகவர்மனை ஆதரித்தான். இரண்டாம் நாகவர்மன் காவியவலோகன்னா, கர்நாடகா பாஷாபூஷசனா போன்றப் பல பிரபலமான நூல்களை எழுதியவர். இரண்டாம் ஜெகதேகமல்லன் தானே சமஸ்கிருதத்தில் சங்கீதசூடாமணி (Sangithachudamani) என்ற இசைப் படைப்பை யாத்தான்.  

## மேற்கோள்
- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# மூன்றாம் தைலப்பன்


**மூன்றாம் தைலப்பன்** (Tailapa III ஆட்சிக்காலம் 1151-1164 ) என்பவன் இரண்டாம் ஜெகதேகமல்லனுக்குப் பின் மேலைச் சாளுக்கிய அரியணை ஏறியவன். இவனுடைய ஆட்சிக் காலம் எனபது சாளுக்கியப் பேரரசின் முடிவுக் காலத்தின் துவக்கமாக இருந்தது. காகதீய அரசின் இரண்டாம் புரோல்லா என்பவன் இவனுடன் போரிட்டு தோற்கடித்து, சாளுக்கிய அரசனான இவனைச் சிறைப்பிடித்தான். இந்த நிகழ்வு இதுவரை இவனுக்கு அடங்கி இருந்த அரசர்களுக்கு இவனை எதிர்க்கத் துணிவைத் தந்தது. சீனு, போசளர்கள் போன்றோர் சாளுக்கியரை விட்டு விலகினர். காளச்சூரிய மன்னன் இரண்டாம் பிஜ்ஜலா என்பவன் மேலைச் சாளுக்கியரின் அரசியல் தலைநகரான கல்யாணியைக் கி.பி.1157 இல் கைப்பற்றினான். இதனால் மூன்றாம் தைலப்பன் அண்ணிகிரிக்குத் (தார்வாட் மாவட்டம் ) தப்பிச் செல்லவேண்டி இருந்தது. இறுதியாக 1162 இல் இரண்டாம் தைலப்பன் போசாள அரசன் வீரநரசிம்மனால் கொல்லப்பட்டான்.  

## மேற்கோள்
- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# பிகார் மாவட்டப் பட்டியல்

இந்தியாவின் வடக்கு பகுதியில் அமைந்த பிகார் மாநிலத்தின் 38 நிர்வாக மாவட்டங்களும் அதன் தொடர்பான பொருட்களும்;  

மாநிலத்தின் மாவட்டங்கள்]]  

## கோட்டங்கள்
| பாகல்பூர் | * பாங்கா
* பாகல்பூர் | பாகல்பூர் |
| --- | --- | --- |
| தர்பங்கா | * தர்பங்கா
* மதுபனி
* சமஸ்திப்பூர் | தர்பங்கா |
| கோசி | * மதேபுரா
* சகர்சா
* சுபவுல் |  |
| மகத் | * அர்வல்
* அவுரங்காபாத்
* கயா மாவட்டம்
* ஜகானாபாத்
* நவாதா |  |
| முங்கேர் | * பேகூசராய்
* ஜமுய்
* ககடியா
* முங்கேர்
* லக்கீசராய்
* ஷேக்புரா | முங்கேர் |
| பட்னா | * போஜ்பூர்
* பக்சர்
* கைமுர்
* நாலந்தா
* பட்னா
* ரோத்தாஸ் | பட்னா |
| பூர்ணியா | * அரரியா
* கடிஹார்
* கிசன்கஞ்சு
* பூர்ணியா | பூர்ணியா |
| சாரன் | * கோபால்கஞ்சு
* சரண்
* சீவான் |  |
| திருத் | * கிழக்கு சம்பாரண்
* முசாபர்பூர்
* சிவஹர்
* சீதாமரி
* வைசாலி
* மேற்கு சம்பாரண் | } |

## மாவட்டங்கள்

## மேலும் பார்க்கவும்

- பீகார்
- பீகார் அரசு
- மாவட்டம் (இந்தியா)
# அரியானா மாவட்டப் பட்டியல்



இந்தியாவை மொழிவாரி மாநிலங்களாக பிரிக்கும் போது, பஞ்சாப் மாநிலத்திலிருந்து, 6 மாவட்டங்களைக் கொண்டு 1 நவம்பர் 1966 நாளில் அரியானா மாநிலம் துவக்கப்பட்டது. நிர்வாக வசதிக்காக, பின்னாட்களில் 16 புதிய மாவட்டங்கள் உருவாக்கப்பட்டது.  

## மாவட்டங்கள்
அரியானா அரசு, அரியானா மாநிலத்தை 22 நிர்வாக மாவட்டங்களாக பிரித்துள்ளது:  
| மாவட்டம் | மாவட்டக் குறியிடு | தலைமையிடம் | நிறுவப்பட்ட ஆண்டு | பரப்பளவு (in km²) | மக்கட்தொகை | வரைபடம் |
| --- | --- | --- | --- | --- | --- | --- |
| அம்பாலா மாவட்டம் | AM | அம்பாலா | 1 நவம்பர் 1966 | 1,574 | 1,136,784 |  |
| சர்க்கி தாத்திரி மாவட்டம் | CD | சர்க்கி தாத்திரி | 1 டிசம்பர் 2016 | 1370 | 5,02,276 |  |
| பிவானி மாவட்டம் | BH | பிவானி | 22 திசம்பர் 1972 | 4,778 | 1,629,109 |  |
| பரிதாபாத் மாவட்டம் | FR | பரிதாபாத் | 2 ஆகத்து 1979 | 1,792 | 1,798,954 |  |
| பதேகாபாத் மாவட்டம் | FT | பதேகாபாத் | 15 சூலை 1997 | 2,538 | 941,522 |  |
| குர்கான் மாவட்டம் | GU | குர்கான் | 1 நவம்பர் 1966 | 1,253 | 1,514,085 |  |
| ஹிசார் மாவட்டம் | HI | ஹிசார் | 1 நவம்பர் 1966 | 3,983 | 1,742,815 |  |
| சஜ்ஜர் மாவட்டம் | JH | சஜ்ஜர் | 15 சூலை 1997 | 1,834 | 956,907 |  |
| ஜிந்த் மாவட்டம் | JI | ஜிந்த் | 1 நவம்பர் 1966 | 2,702 | 1,332,042 |  |
| கைத்தல் மாவட்டம் | KT | கைத்தல் | 1 நவம்பர் 1989 | 2,317 | 1,072,861 |  |
| கர்னால் மாவட்டம் | KR | கர்னால் | 1 நவம்பர் 1966 | 2,520 | 1,506,323 |  |
| குருச்சேத்திர மாவட்டம் | KU | குருச்சேத்திரம் | 23 சனவரி 1973 | 1,530 | 964,231 |  |
| மகேந்திரகர் மாவட்டம் | MH | நர்னௌல் | 1 நவம்பர் 1966 | 1,859 | 921,680 |  |
| மேவாத் மாவட்டம் | MW | நூக் நகரம் | 4 ஏப்ரல் 2005 | 1,874 | 1,089,406 |  |
| பல்வல் மாவட்டம் | PL | பல்வல் | 13 ஆகத்து 2008 | 1,359 | 1,040,493 |  |
| பஞ்சகுலா மாவட்டம் | PK | பஞ்ச்குலா | 15 ஆகத்து 1995 | 898 | 558,890 |  |
| சோனிபத் மாவட்டம் | PP | பானிபட் | 1 நவம்பர் 1987 | 1,268 | 1,202,811 |  |
| ரேவாரி மாவட்டம் | RE | ரேவாரி | 1 நவம்பர் 1989 | 1,582 | 896,129 |  |
| ரோத்தக் மாவட்டம் | RO | ரோத்தக் | 1 நவம்பர் 1966 | 1,745 | 1,058,683 |  |
| சிர்சா மாவட்டம் | SI | சிர்சா | 26 ஆகத்து 1975 | 4,277 | 1,295,114 |  |
| சோனிபத் மாவட்டம் | SO | சோனிபத் | 22 திசம்பர் 1972 | 2,122 | 1,480,080 |  |
| யமுனாநகர் மாவட்டம் | YN | யமுனாநகர் | 1 நவம்பர் 1989 | 1,768 | 1,214,162 | } |
# டி. ஏ. கே. இலக்குமணன்


**டி. ஏ. கே. இலக்குமணன்** (*T. A. K. Lakkumanan*, பி. 1939) ஒரு தமிழக அரசியல்வாதி. திருநெல்வேலி மாவட்டத்தைச் சேர்ந்தவர். தனது 19 வது வயதில் திராவிட இயக்கத்தில் தன்னை ஈடுபடுத்திக்கொண்ட இவர் பின்னர் நெல்லை தூத்துக்குடி ஒன்றுபட்ட நெல்லை மாவட்ட பொருளாளராக 8 ஆண்டுகள், பிரிக்கப்பட்ட நெல்லை மாவட்ட செயலாளராக 8 ஆண்டுகள் (1987 முதல் 1994 வரை), திமுகவில் பணியாற்றியுள்ளார். திமுகவிலிருந்து வைகோ வெளியேறியபோது அவருடன் வந்த 8 மாவட்ட செயலாளர்களுள் இவரும் ஒருவர். அதன்பின் நெல்லை மாவட்ட மதிமுக செயலாளராகவும் ,தலைமை ஆட்சிமன்றக்குழு உறுப்பினராகவும் 9 ஆண்டுகள் பணியாற்றியுள்ளார். பின் 2003 இல் வைகோவுடன் ஏற்பட்ட கருத்து வேறுபாட்டால் அன்றைய முதல்வர் ஜெயலலிதா முன்னிலையில் அதிமுகவில் தன்னை இணைத்துக்கொண்டார். அரசியலில் ஒதுங்கி இருந்த இவரை மதிமுக பொதுச்செயலாளர் வைகோ நேரடியாக இவரது வீட்டிற்கு சென்று மதிமுகவிற்கு அழைத்து சென்றார். தற்பொழுது இவர் மதிமுகவின் தலைமை அரசியல் ஆலோசனைக்குழு உறுப்பினராக நியமிக்கப்பட்டு உள்ளார்.
# சமற்கிருத ஆதிக்கம் (நூல்)

**சமற்கிருத ஆதிக்கம்** என்னும் இந்த நூல் முதன் முதல் 1985 ஆம் ஆண்டில் திராவிடர் கழக (இயக்க)ப் பதிப்பாக வெளிவந்தது. இரண்டாம் பதிப்பு 2014 திசம்பரில் வெளிவந்தது.  

## நூலின் வரலாறு

பெரியார் திறந்த பல்கலைக் கழகத்தின் சார்பில் 1985 ஆம் ஆண்டு மார்ச்சுத் திங்கள் 9, 10 தேதிகளில் சமற்கிருத மயமாக்கப்பட்டமை என்னும் பொருளில் நடைபெற்ற கருத்தரங்கில் அறிஞர்கள் படித்த 22 ஆய்வுக் கட்டுரைகளின் தொகுப்பே இந்நூலாக உருப்பெற்றது.  

## கட்டுரைகளும் ஆக்கியோரும்

1. பண்பாடு சமற்கிருதமயமாக்கப்படுதல்--முனைவர் க. த. திருநாவுக்கரசு
1. நமது பண்பாடு சமற்கிருதமயமாக்கப்பட்டமை--தி.வை. சொக்கப்பா
1. தமிழ் முப்பால் மரபும் வடமொழி நாற்பால் மரபும்--முனைவர் தி.முருகரத்தனம்
1. தமிழர் திருவிழாக்கள் சமற்கிருதமயமாக்கப்பட்டமை-திருக்கார்த்திகையும் தீபாவளியும்--முனைவர் தமிழண்ணல்
1. சமற்கிருத மயமாக்கப்பட்ட தமிழிலக்கணம்--பெ.திருஞானசம்பந்தன்
1. தமிழ்ச் சொற்கள் சமற்கிருதமயமாக்கப்பட்டமை-தமிழ் அரசு--முனைவர் தமிழண்ணல்
1. கணக்கு வழக்கு எங்கே?--இராம.சுப்பிரமணியன்
1. தமிழ்ச் சித்தர்கள் இலக்கியங்களில் வடமொழி ஆட்சி --முனைவர் இரா. மாணிக்கவாசகம்
1. தமிழ்மொழியில் வடசொற்கள் புகுந்தமை --முனைவர் சி. பாலசுப்பிரமணியன்
1. சமுதாய வாழ்வில் வடமொழி மேலாண்மை--முனைவர் பொற்கோ
1. இசை, ஆடற்கலைகள் சமற்கிருத மயமாக்கப்பட்டமை--ப.தண்டபாணி
1. இசையுலகில் வடமொழி ஆதிக்கம்--முனைவர் சேலம் எஸ் செயலட்சுமி
1. சித்த மருத்துவத்தில் வடமொழிக் கலப்பு--முனைவர் ப.சிற்சபை
1. சமயப் மெய்ப்பொருளியல்களில் சமற்கிருதம்--முனைவர் தெ. ஞானசுந்தரம்
1. சைவ சமயமும் மெய்ப்பொருளியலும் சமற்கிருதமயமாக்கப்பட்டமை --எஸ்.கெங்காதரன்
1. தமிழர் சமய நெறிகள் சமற்கிருதமயமாக்கப்பட்டமை--மதுரை குரு மகாசன்னிதானம்
1. வேத மொழியும் பேத மொழியும்--கரூர் பி.ஆர்.குப்புசாமி
1. சமுதாய வாழ்வும் சமற்கிருத மயமாக்கப்பட்ட கல்வி அறிவும் --கு. வெ. கி. ஆசான்
1. சமுதாய வாழ்க்கை சமற்கிருதமயமாக்கப்பட்டமை--தி.இராமதாஸ்
1. சங்க அரசியல் சமற்கிருதமயமாதல் --திருமதி மீனாட்சி முருகரத்தனம்
1. தமிழக வரலாற்றில் ஆரியம் விளைத்த அழிவுகள் --பேராசிரியர் ந. க. மங்கள முருகேசன்
1. நில உரிமைகளில் சமற்கிருத வழக்கு--முனைவர் அ. இராமசாமி
1. தந்தை பெரியார் கருத்தரங்க தொடக்க உரை--முனைவர் வ. ஐ. சுப்பிரமணியம்
1. தலைமை உரை--நீதியரசர் பி.வேணுகோபால்
1. முனைவர் மா. நன்னன் அறிமுகவுரை
1. மானமிகு கி. வீரமணி வரவேற்புரை

## சான்று
- சமற்கிருத ஆதிக்கம், நூல்-திராவிடர் கழக (இயக்கம்) வெளியீடு, வேப்பேரி, சென்னை-600007

- சமற்கிருத ஆதிக்கம் , Online Public Access Catalog (OPAC), கன்னிமாரா பொது நூலகம்
# மதுரை முனியாண்டி விலாஸ்

**மதுரை முனியாண்டி விலாஸ்** தமிழ்நாட்டில் புகழ்பெற்ற அசைவ உணவங்களில் ஒன்றாகும். தமிழ்நாடு, மதுரை மாவட்டம் திருமங்கம் வட்டம் பகுதியில் இருக்கும் வடக்கம்பட்டி கிராமத்தினைச் சேர்ந்த சுப்பா நாயுடு என்பவர் காரைக்குடியில் 1935ல் முனியாண்டி விலாஸ் என்ற பெயர் முதன்முதலாக உணவகம் தொடங்கினார். இதற்கு முனியாண்டி தெய்வம் கனவில் வந்து "அன்னம் விற்று பிழைப்பு நடத்துக" என்று அருள் வழங்கியமை காரணமாகக் கூறப்படுகிறது. இவ்வுணவகத்தின் கிளைகள் தற்போது தமிழ் நாடு முழுவதும் உள்ளன.  

## தோன்றிய வரலாறு
வடக்கம்பட்டி கிராமத்தில் ஊரில் கடுமையான பஞ்சம் ஏற்பட்ட நிலையில் இந்த ஊரைச் சேர்ந்த நாயுடு, ரெட்டியார் சாதியினர் மாற்றுத் தொழிலைத் தேடத் தொடங்கினர். அப்போது இந்த ஊரைச் சேர்ந்த சுப்பா நாயுடு என்பவர் அசைவ உணவகம் ஒன்றை நடத்தத் திட்டமிட்டார். 1934 ஆம் ஆண்டில் இவர் இந்த ஊர் மக்களின் தெய்வமாக இருந்த முனியாண்டி சுவாமி பெயரில் ஒரு உணவகத்தைத் தொடங்கினார். அவரைத் தொடர்ந்து இந்த ஊரிலிருந்த பலர் தமிழ்நாட்டின் பல்வேறு பகுதிகளுக்கு இடம் பெயர்ந்தனர். அங்கு இவர்கள் உணவகங்களைத் தொடங்கினர். இந்த உணவகங்களுக்கு அவர்கள் முனியாண்டி விலாஸ் என்றே பெயரிட்டனர்.  

## உணவக அமைப்புகள்
முனியாண்டி விலாஸ் உணவகம் வைக்க விருப்பப்பட்டவர்கள் இந்த வடக்கம்பட்டியிலிருக்கும் முனியாண்டி கோவிலில் பூசைகள் செய்து அனுமதி கேட்பதுடன் இதற்காகக் கோவிலில் உணவகப் பெயரை ஊருடன் சேர்த்துப் பதிவும் செய்து கொள்கிறார்கள். இந்தக் கோவிலில் பதிவு செய்து கொண்ட உணவகங்களுக்கான அமைப்பின் நன்கொடையுடன் வருடம் தோறும் ஜனவரி 3 ஆம் வாரம் இந்தக் கோயிலின் திருவிழா சிறப்பாகக் கொண்டாடப்படுகிறது. இதில் நாயுடு, ரெட்டியார் சாதியினர்களிடையே ஏற்பட்ட சில பிரிவினைகளின் காரணத்தால் இந்தக் கோவில் மூன்றாகப் பிரிவினை ஏற்பட்டு வடக்கம்பட்டி, அச்சம்பட்டி, புதுப்பட்டி என்கிற மூன்று முனியாண்டி சுவாமி கோயில்களும் அந்தக் கோவிலின் பெயர்களில் உணவகம் மூன்று அமைப்புகளின் கீழ் பிரிந்து போய் விட்டன. இருப்பினும் உணவகங்களுக்கு “மதுரை முனியாண்டி விலாஸ்” என்கிற பெயரை வைக்கின்றனர்.  

## வேற்று மதத்தினர்
தமிழ்நாட்டின் பல்வேறு ஊர்களில் மதுரை முனியாண்டி விலாஸ் உணவகம், மதுரை மாவட்டம் வடக்கம்பட்டி பகுதியைச் சேர்ந்த நாயுடு, ரெட்டியார் சாதியினரால் மட்டும் முன்பு நடத்தப்பட்டு வந்தது. ஆனால் இந்த உணவகம் இவர்களால் பிற சாதியினர் மற்றும் மதத்திற்கு விற்கப்பட்டு விட்ட நிலையில், வாங்கியவர்கள் பெயர் மாற்றமின்றி மதுரை முனியாண்டி விலாஸ் என்கிற பெயரில் தொடர்ந்து உணவகங்களை நடத்தி வருகின்றனர். இந்த உணவகங்களுக்கான அமைப்பில் உறுப்பினராகவும் தொடர்ந்து இருந்து வருவதுடன் முனியாண்டி சுவாமி கோயில் விழாவிற்கு நன்கொடைகளையும் வழங்கியும் வருகின்றனர். தேனி மாவட்டம், போடிநாயக்கனூரில் இருந்த மதுரை முனியாண்டி விலாஸ் உணவகத்தை இசுலாமிய மதத்தைச் சேர்ந்த ஒருவர் விலைக்குப் பெற்று அதே பெயரில் தொடர்ந்து நடத்தி வருகிறார்.  

## முனியாண்டி கோயில் திருவிழா
ஒவ்வொரு ஆண்டும் தை மாதம் 2 ஆம் வெள்ளிக்கிழமையில் வடக்கம்பட்டியில் அமைந்துள்ள முனியாண்டி கோயிலில் திருவிழா நடைபெறுகிறது. இதில் மதுரை முனியாண்டி விலாஸ் உணவகம் நடத்தும் அனைவரும் கலந்து கொள்கிறார்கள். இவ்விழாவில் முனியாண்டிக்கு பிரியாணி படைத்து, பக்கதர்களுக்குப் பிரசாதமாக வழங்குகிறார்கள்.  

## ஆதாரங்கள்
# சிட்டா

தமிழ்நாட்டில் வருவாய்த்துறை நிர்வாக அமைப்பின் கீழ்நிலை நிர்வாக அமைப்பாக வருவாய் கிராம நிர்வாகம் இருக்கிறது. இவ்வமைப்பு, அந்தந்த வட்டாட்சியர் தலைமையில், அவருடைய வழிகாட்டுதலின் கீழ் செயல்படுகிறது. மேலும் இது, குறிப்பிட்ட எல்லை வரையறைக்கு உள்ளான நிலப் பரப்பினைக் கொண்டு இயங்குகின்ற நிர்வாக அமைப்பாக உள்ளது. இவ்வாறு குறிப்பிட்டப் பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி அமைக்கப்பட்ட வருவாய் கிராம நிர்வாக நில உடைமையை குறிக்கும் முக்கிய ஆவணமாக இருப்பது, **"சிட்டா"** ஆகும்.  

## முதன்மை ஆவணம்
வருவாய்க் கிராமங்களில் உள்ள நிலங்களின் நில உடைமையாளர்களின் மொத்தத் தொகுப்பான, கிராம நிர்வாக அலுவலரால் பராமரிக்கப்படும் ஒரு முக்கிய ஆவணமாகும். சிட்டாவில் அந்த வருவாய் கிராமத்தின் நில உடைமையாளர்களின் பெயர்கள் அகர வரிசைக்கிரமமாகவும், ஏறுமுறையில் பட்டா எண் வழங்கப்பட்டு எழுதப்பட்டிருக்கும். ஒவ்வொரு நில உடைமையாளருக்கும் அந்த வருவாய் கிராமத்தில் நன்செய் (நஞ்சை) நிலங்கள், புன்செய் (புஞ்சை) நிலங்கள், என ஒவ்வொரு நிலத் துண்டின் பரப்பு, பரப்புக்குரிய நில வரி முதலியன குறிக்கப்பட்டிருக்கும்.  

## பராமரிப்பு
**"சிட்டா"** கிராம நிர்வாக அலுவலரால் பராமரிக்கப்படும். நில உடைமை மாறும்போது, மாற்றம் குறித்து வட்டாட்சியர் அலுவலகத்திலிருந்து வரப்பெற்ற நில உரிமை மாற்ற உத்திரவின்படி தக்க மாறுதல் செய்து, உத்திரவு எண், உத்திரவு நாள் முதலியனவற்றைப் பதிவு செய்து கிராம நிர்வாக அலுவலரின் சுருக்கொப்பம் மற்றும் நாள் இடப்பட்டிருக்கும். 10 ஆண்டுகளுக்கு ஒருமுறை வரிசைக்கிரமமாக புதிதாக உரிய மாற்றங்களுடன் எழுதி வட்டாட்சியரின் ஒப்புதலுக்குப் பின் கிராம நிர்வாக அலுவலரால் பராமரிக்கபறுதல்  

தமிழ்நாட்டில் வருவாய்த்துறையின் நில உடைமை ஆவணங்கள் அனைத்தும் தற்போது கணினி மயமாக்கப்பட்டுள்ளது. நில உடைமையாளர்கள் தங்களது நிலத்தின் விபரங்களின் பதிவுகள் வேண்டினால், முன்பு போல் கிராம நிர்வாக அலுவலரால் வழங்கப்படாமல் வட்டாட்சியர் அலுவலகத்தில் உள்ள தகவல் அலுவலகத்தில் உரிய கட்டணங்கள் செலுத்துவதின் மூலம் பெற்றுக்கொள்ளலாம்.  

## இதையும் பார்க்க
- மாவட்ட வருவாய்த்துறை அமைப்பு

## வருவாய்த்துறை இணையதளம்
- தமிழ்நாடு அரசின் வருவாய்த்துறைக்கான இணையதளம்
# மூன்றாம் ஜெகதேகமல்லன்


**மூன்றாம் ஜெகதேகமல்லன்** (Jagadhekamalla III ஆட்சிக்காலம் கி.பி. 1164-1183 ) என்பவன் ஒரு மேலைச் சாளுக்கிய மன்னனாவான். மூன்றாம் தைலப்பனுக்குப் பின் ஆட்சிக்குவந்தவன். இவனுடைய ஆட்சி காளச்சூரிய அரசன் இரண்டாம் பிஜ்ஜலா என்பவனின் கட்டுப்பாட்டின் கீழ் இருந்தது.  

## மேற்கோள்
- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# பார்க் ஹ்யத்ட் சென்னை

**பார்க் ஹயாத் ஹோட்டல் (சென்னை)** (Park Hyatt Chennai) இந்தியாவின் சென்னையிலுள்ள ஒரு ஐந்து நட்சத்திர ஹோட்டல் ஆகும். இது சென்னையின் கிண்டியில் அமைந்துள்ளது. இது அக்டோபர் 1, 2012 இல் திறக்கப்பட்டது. பார்க் ஹயாத்தின் ஹோட்டல்களின் வரிசையில் இது 30 வது ஹோட்டல் ஆகும். குளோபல் ஹயாத் கார்பரேஷன் நிறுவனத்தினால் இந்த ஹோட்டல் நிர்வகிக்கப்படுகிறது.  

## வரலாறு
விஜய் மஹ்டனே எனும் தொழிலதிபரால் இந்த ஹோட்டல் கட்டப்பட்டது. இவர் அம்பத்தூரில் உள்ள துணி வியாபாரத்தின் உரிமையாளர் ஆவார். தனது வணிகத்தினைப் பல்வகைப்படுத்தும் நோக்கில் ஹோட்டல் வணிகம், தகவல் தொழில்நுட்பக் கட்டிடங்கள் மற்றும் குடியிருப்பு பகுதிகளை, அம்பத்தூர் அபிவிருத்தியாளர்களின் உதவியுடன் கட்டினார். இந்த ஹோட்டலைக் கட்டியது மஹ்டனேவாக இருந்தாலும், இதன் நிர்வாக செயல்பாடுகளை ஹயாத் குழுதான் கவனித்து வருகிறது. இது அக்டோபர் 1, 2012 இல் தொடங்கப்பட்டது. 2013 ஆம் ஆண்டிற்கான சிறந்த அறிமுக ஹோட்டலுக்கான *ஆண்டின் சிறந்த புது ஹோட்டல்* விருதினைப் பெற்றது. ஹோட்டல் முழுவதும் இந்தியத் துணிகளால் அலங்கரிக்கப்பட்டுள்ளது.==  
பார்க் ஹயாத் ஹோட்டல் (சென்னை), ஆளுநர் இருப்பிடத்திற்கு அடுத்ததாக அமைந்துள்ளது, கிண்டி வனப்பாதுகாப்புடன் இணைந்துள்ளது. ஹோட்டலில் இருந்து பார்த்தசாரதி கோவில் 11 கிலோ மீட்டர் தொலைவிலும், அஷ்டலக்ஷ்மி கோவில் 9 கிலோ மீட்டர் தொலைவிலும், கபாலீஸ்வரர் கோவில் 10 கிலோ மீட்டர் தொலைவிலும், சாந்தோம் கதீட்ரல் பசிலிக்கா 11 கிலோ மீட்டர் தொலைவிலும், எலியட்ஸ் கடற்கரை 9 கிலோ மீட்டர் தொலைவிலும், மெரினா கடற்கரை 13 கிலோ மீட்டர் தொலைவிலும், எழும்பூர் அருங்காட்சியகம் 10 கிலோ மீட்டர் தொலைவிலும், செயின்ட் ஜார்ஜ் கோட்டை 14 கிலோ மீட்டர் தொலைவிலும், வள்ளுவர் கோட்டம் 8 கிலோ மீட்டர் தொலைவிலும் மற்றும் தக்ஷினா சித்ரா 7 கிலோ மீட்டர் தொலைவிலும் அமைந்துள்ளது. இந்த ஹோட்டலில் தங்கியிருக்கும் காலத்தில் இந்த இடங்கள் சுற்றிப் பார்க்க உகந்தவை.  

## போக்குவரத்து இடங்கள்
ஹோட்டலுக்கு அருகே அமைந்துள்ள போக்குவரத்து வசதிகள்:  
அண்ணா சர்வதேச மற்றும் உள் நாட்டு விமான நிலையம் – 9 கிலோ மீட்டர்  
சென்னை சென்ட்ரல் ரயில் நிலையம் – 15 கிலோ மீட்டர்  
கோயம்பேடு பேருந்து நிலையம் – 14 கிலோ மீட்டர்
# சிதம்பர ரகசியம்

**சிதம்பர ரகசியம்** என்பது சைவ சமயம் சார்ந்த இந்துக்களின் நம்பிக்கையாகும். சிதம்பரம் நடராசர் கோயிலில் உள்ள சிவன் சிலைக்கு அருகில் இருப்பதாக கூறப்படுகிறது.  

## நம்பிக்கைகள்
- நடராசர் ஆடிக்கொண்டிருக்கும் ஆனந்த தாண்டவம் என்ற கோலம் அண்ட நடனம் (cosmic dance) என்று பல வெளிநாட்டு அறிஞர்களால் அழைக்கபடுவதாக கூறப்படுகிறது.
- பஞ்சபூதங்களில் ஆகாயத்தைக் குறிக்கும் இத்தலத்தில் உருவமும், அருவமும் இணைந்து அருவுருவமாக காட்சியளிப்பதை மூடிய திரைகளில் உள்ளபோதும் பக்தியினால் மட்டுமே தரிசிக்க முடியும் என்ற கருத்தும் நிலவுகிறது.

## குறிப்புகளும் மேற்கோள்களும்
# ஜனபட லோகா



**ஜனபட லோகா ** , "நாட்டுப்புற உலகம்" , "நாட்டுப்புற பண்பாட்டு உலகம்" என்பது கன்னட கிராமிய கலையில் குறிப்பிடத்தக்க ஓரிடமாகும். இது கர்நாடகா ஜனபட பரிசத்தின் ஓர் பிரிவாகும். இந்தியாவில் கர்நாடகா மாநிலத்தில் ராம்நகர மாவட்டத்தில் பெங்களூரு- மைசூர் நெடுஞ்சாலையில் 53 கிலோ மீட்டர் தொலைவில் அமைந்துள்ளது.  

## வரலாறு

1979ஆம் ஆண்டு மார்ச் மாதம் 21ஆம் தேதி கர்நாடகா ஜனபட பரிசத் உருவாக்கப்பட்டது.. .
# விசுமா புத்ரா



**விசுமா புத்ரா** (மலாய்: *Wisma Putra*; ஆங்கிலம்: (*Wisma Putra*) (**MOF**) என்பது மலேசியாவின் வெளியுறவு அமைச்சை குறிப்பிடும் சொல் (*Metonym*) ஆகும். அதே வேளையில், புத்ராஜெயாவில், அமைக்கப்பட்டு இருக்கும் மலேசிய வெளியுறவு அமைச்சகத்தின் வளாகமும் (*Ministry of Foreign Affairs complex*), விசுமா புத்ரா என்றே அழைக்கப் படுகிறது.  

மலாய் மொழியில் *விசுமா* (*Wisma*) என்றால் மாளிகை அல்லது பெரும் கட்டடம்; *புத்ரா* (*Putra*) என்றால் மண்ணின் மைந்தர் என்று பொருள்படும். மலேசியக் கூட்டரசு அரசாங்கத்தின் நிர்வாகத் தலைநகரமாக விளங்கும் புத்ராஜெயாவில், விஸ்மா புத்ரா வளாகம் அமைந்து உள்ளது.  

## பொது

இந்த விசுமா புத்ரா வளாகம், 170 மில்லியன் ரிங்கிட் செலவில் உருவாக்கப்பட்டது. 2001 செப்டம்பர் 17-ஆம் தேதி, மலேசியாவின் முன்னாள் பிரதமர் துன் மகாதீர் பின் முகமது அவர்களால், அதிகாரப்பூர்வமாகத் திறந்து வைக்கப்பட்டது.  

## வரலாறு

மலேசிய வெளியுறவு அமைச்சை உருவாக்கும் திட்டம் 1956-ஆம் ஆண்டிலே தொடங்கியது. 1955-ஆம் ஆண்டு, மலாயாவின் முதல் கூட்டரசு தேர்தல் நடந்து முடிந்ததும், துங்கு அப்துல் ரகுமான் (*Tunku Abdul Rahman Putra Al-Haj*) அவர்களின் அலுவலகத்திலேயே மலேசிய வெளியுறவு அமைச்சு அமைக்கப்பட்டது. அப்போது அந்த அமைச்சு, மலாயா கூட்டரசின் மலேசிய வெளி உறவுகள் அமைச்சு (*Ministry of External Affairs*) என்று அழைக்கப்பட்டது.  

மலேசிய வெளியுறவு அமைச்சு அமைக்கப்பட்டதும், பிரிட்டன், ஆஸ்திரேலியா ஆகிய நாடுகளுக்கு 11 பேர் முதன்முறையாக தூதர்வழிப் பயிற்சிகளுக்கு அனுப்பி வைக்கப்பட்டனர். பின்னர், இவர்களில் சிலர் உலக நாடுகளுக்கு மலாயாவின் தூதர்களாக நியமிக்கப்பட்டனர்.  

### புத்ராஜெயாவிற்கு இடமாற்றம்

அதன் பின்னர், 1966-ஆம் ஆண்டு, மலாயாவின் வெளிவிவகார அமைச்சு (*Ministry of External Affairs*) என்பது மலேசிய வெளியுறவு அமைச்சு (*Ministry of Foreign Affairs*) என்று பெயர் மாற்றம் கண்டது. கோலாலம்பூர், புக்கிட் பெட்டாலிங் எனும் இடத்திற்கு இடப்பெயர்வும் செய்யப்பட்டது.  

அப்போது இருந்து, மலேசிய வெளியுறவு அமைச்சு, இன்று வரையில் விசுமா புத்ரா என்று அழைக்கப்படுகிறது. இதற்கிடையில், 2001 செப்டம்பர் 17-ஆம் தேதி, புத்ராஜெயாவிற்கு நிரந்தரமாக இடம் மாறியது.  

மலேசியாவின் முதல் தூதரகங்கள் லண்டன், வாஷிங்டன், கான்பெரா, நியூயார்க், புதுடில்லி, ஜகார்த்தா, பாங்காக் ஆகிய நகரங்களில்தான் அமைக்கப்பட்டன. 1963-ஆம் ஆண்டில் 14 நாடுகளில் தூதரகங்கள் தோற்றுவிக்கப்பட்டன. 1966-இல், அதுவே 21 நாடுகளாகின. இப்போது, 112 நாடுகளில் மலேசியாவின் தூதரகங்கள் செயல்பட்டு வருகின்றன.
# அதிக வசூல் ஈட்டிய தமிழ்த் திரைப்படங்களின் பட்டியல்

**அதிக வசூல் ஈட்டிய தமிழ் திரைப்படங்களின் பட்டியல்** என்பது தமிழ் மொழியில், இந்தியாவின் தமிழகத்தில், குறிப்பாக சென்னையில், இலங்கை, மலேசியா, சிங்கப்பூர், கனடா ஆகிய நாடுகளிலிருந்து வெளியாகும் தமிழ்த் திரைப்படங்களில் அதிக வசூல் ஈட்டிய திரைப்படங்களின் பட்டியல் ஆகும். இந்த விபரங்கள் அதிகாரப்பூர்வமாக அறிவிக்கப்பட்ட விபரங்கள் இல்லை என்றாலும், இவை நம்பத்தகுந்த ஆதாரங்களிலிருந்து பெறப்பட்டுள்ளன.  

## அதிக வசூல் ஈட்டிய திரைப்படங்கள்

*இந்த வண்ணத்தில் தெரிவது* <span>&nbsp;&nbsp;&nbsp;&nbsp;&nbsp;</span> *தற்போது திரையரங்குகளில் ஓடிக்கொண்டிருக்கும் திரைப்படமாகும்.*  

| † | இச்சுட்டி குறிப்பது அதன் மொழிமாற்றப்பட்ட பதிப்பின் வருவாயையும் சேர்த்ததாகும் | } |
| --- | --- | --- |

| இடம் | திரைப்படம் | ஆண்டு | தயாரிப்பகம் | மொத்த வருவாய் | சான்று |
| --- | --- | --- | --- | --- | --- |
| 1 | பாகுபலி 2 | 2018 | ஆர்கா மீடியா வேர்க்ஸ் | 1,810 கோடி |  |
| 2 | 2.0 | 2018 | லைக்கா தயாரிப்பகம் | 1199.7 கோடி |  |
| 3 | பாகுபலி 1 | 2015 | ஆர்கா மீடியா வேர்க்ஸ் | 650 கோடி |  |
| 4 | பொன்னியின் செல்வன் - 1 | 2022 | லைகா புரொடக்சன்ஸ் மெட்ராஸ் டாக்கீஸ் | 650 கோடி |  |
| 5 | சாஹோ | 2019 | யூவி கிரியேஷன்ஸ் | 433 கோடி |  |
| 6 | எந்திரன் | 2010 | சன் பிக்சர்ஸ் | 326 கோடி |  |
| 7 | விசுவாசம் | 2019 | சத்ய ஜோதி பிலிம்ஸ் | 311 கோடி |  |
| 8 | மாஸ்டர் | 2021 | எக்ஸ்பி பிலிம் கிரீடோர்ஸ் | 210 கோடி |  |
| 9 | கபாலி | 2016 | வி கிரியேஷன்ஸ் | 286 கோடி |  |
| 10 | மெர்சல் | 2017 | தேனாண்டாள் படங்கள் | 260 கோடி |  |
| 11 | சர்கார் | 2018 | சன் பிக்சர்ஸ் | 260 கோடி |  |
| 12 | ஐ | 2014 | ஆஸ்கார் பிலிம்ஸ் | 240 கோடி |  |
| 13 | பேட்ட | 2019 | சன் பிக்சர்ஸ் | 240 கோடி |  |
| 14 | விஸ்வரூபம் | 2012 | ராஜ்கமல் இண்டர்நேசனல் | 220 கோடி |  |
| 15 | தசாவதாரம் | 2008 | ராஜ்கமல் இண்டர்நேசனல் | 200 கோடி |  |
| 16 | தர்பார் | 2020 | லைக்கா தயாரிப்பகம் | 200 கோடி |  |
| 17 | பிகில் | 2019 | ஏ. ஜி. எஸ். எண்டெர்டெயின்மெண்ட் | 180 கோடி |  |
| 18 | துப்பாக்கி | 2012 | வி கிரியேஷன்ஸ் | 180 கோடி |  |
| 19 | தெறி | 2016 | வி கிரியேஷன்ஸ் | 175 கோடி |  |
| 20 | காலா | 2018 | வண்டர்பார் பிலிம்ஸ் | 159.56 கோடி | } |
# இட்டைட்டு மொழி



**இட்டைட்டு மொழி** (Hittite Language) இந்திய-ஐரோப்பிய மொழிக் குடும்பத்தைச் சேர்ந்த ஒரு இறந்த மொழி. இன்று துருக்கி எனப்படும் பண்டைய அனதோலியாவின் வட மத்திய பகுதியில், அத்துசாவை (Hattusa) மையமாகக்கொண்டு அமைந்திருந்த பேரரசொன்றை உருவாக்கிய இட்டைட்டு மக்கள் இம்மொழியைப் பேசினர். கிமு 16 தொடக்கம் கிமு 13 ஆம் நூற்றாண்டு காலப்பகுதியில் இம்மொழியின் ஆப்பெழுத்துப் பதிவுச் சான்றுகள் காணப்படுகின்றன. அதேவேளை கிமு 20 ஆம் நூற்றாண்டில் இருந்தே பழம் அசிரிய மொழிப் பதிவுகளில் இட்டைட்டு மொழிக் கடன்சொற்களையும், ஏராளமான மக்கட்பெயர்களையும் காணமுடிகிறது.  

பிந்திய வெண்கலக் காலத்தை அண்டி, இட்டைட்டு மொழி தனது தகுதியை அதற்கு நெருங்கிய உறவுள்ள லூவிய மொழியிடம் இழக்கத் தொடங்கியது. கிமு 13 ஆம் நூற்றாண்டில், லூவிய மொழியே இட்டைட்டுத் தலைநகரமான அத்துசாவில் பரவலாகப் பேசப்பட்ட மொழியாக இருந்தது. பொதுவான வெண்கலக்கால வீழ்ச்சியின் ஒரு பகுதியாக இட்டைட்டுப் பேரரசு வீழ்ச்சியடைந்தது இதன் பின்னர் தொடக்க இரும்புக்காலத்தில் தென்மேற்கு அனத்தோலியாவிலும், வடக்கு சிரியாவிலும் உருவான புதிய இட்டைட்டு நாடுகளின் முதன்மை மொழியாக லூவிய மொழி விளங்கியது. இட்டைட்டு மொழியே சான்றுகளுடன் கூடிய மிகப்பழைய இந்திய-ஐரோப்பிய மொழி ஆகும். இம்மொழிக் குடும்பத்தின் அனத்தோலியக் கிளையின் பெருமளவு அறியப்பட்ட மொழியும் இதுவே.  

## இதனையும் காண்க
- இட்டைட்டு பேரரசு
# அத்துசா



**அத்துசா** (Hattusa) பிந்திய வெண்கலக் காலத்தில் இட்டைட்டுப் பேரரசின் தலைநகரமாக இருந்தது. கிசிலிர்மார்க் ஆற்றின் பெரு வளைவுக்குள் அடங்கிய துருக்கியின் தற்கால போகசுக்காலேக்கு அருகில் இப்பழைய நகரின் அழிபாடுகள் காணப்படுகின்றன. 1986ல் யுனெஸ்கோ உலக பாரம்பரியக் களங்களின் பட்டியலில் அத்துசா சேர்க்கப்பட்டது.  

## வரலாறு
கிமு 2000க்கு முன்னர், தாயக மக்களாகத் தெரியும் ஆத்தி மக்கள் அத்துசு என அழைக்கப்படும் பகுதியில் ஒரு குடியிருப்பை அமைத்திருந்தனர். இப்பகுதியில் இதற்கு முன்னரும் குடியிருப்புக்கள் இருந்ததாகத் தெரிகிறது. ஆத்தியர்கள் தமது முதல் குடியிருப்பை பியூயூக்கலேயின் உயரமான முகடுகளில் அமைத்திருந்தனர். இப்பகுதியில் குடியிருப்புக்கள் இருந்ததற்கான தடயங்கள் கிமு ஆறாவது ஆயிரவாண்டில் இருந்து கிடைக்கின்றன. கிமு 19ம், 18ம் நூற்றாண்டுகளில், அசிரியாவில் இருந்த அசூரில் இருந்து வந்த வணிகர்கள் தமது வணிக நிலை ஒன்றை இங்கே அமைத்திருந்தனர். இது நகரத்தில், அவர்களுக்குரிய தனியான பகுதியில் அமைந்திருந்தது.
# அகத்தியர் தேவார திரட்டு

**அகத்தியர் தேவாரத் திரட்டு** என்பது தேவாரத்திலிருந்து 25 தேவாரப்பதிகங்களைக் கொண்ட தொகுப்பாகும். இப்பாடல்கள் அகத்திய முனிவரால் தொகுக்கப்பட்டதால் அவரது பெயரால் அழைக்கப்படுகிறது என்று கருதப்படுகிறது.  

## தொன்மக் கதை
சமயக் குரவர்கள் நால்வர் எழுதிய தேவாரத்தில் மொத்தமாக 8,262 பாடல்கள் உள்ளன. இப்பாடல்களின் தொகுதி அடங்கன் முறை எனப்படுகிறது. இதனை சிவாலய முனிவர் என்பவர் பாராயணம் செய்ய முயன்று தோற்றார். இதனை சிதம்பரம் நடராசரிடம் முறையிட்டமையால், அகத்திய முனிவரை தரிசிக்கும்படி அறிவுறுத்தினார். இதன்படி பொதிகை மலையில் மூன்று ஆண்டுகள் தவத்தினை மேற்கோண்டார் சிவாலய முனிவர். அதன் பலனால் அகத்தியரை கண்டார். அகத்தியர் சிவாலய முனிவருக்காக தினமும் தேவாரத்தினைப் படிக்க ஏதுவாக 25 பதிகங்களை தேர்வு செய்து தந்தார்.  

இத்திரட்டு திருஞானசம்பந்தரின் 10 பதிகங்கள், திருநாவுக்கரசரின் 8 பதிகங்கள் மற்றும் சுந்தரருடைய 7 பதிகங்களை உள்ளடக்கியதாகும்.  
<big>திருஞானசம்பந்தர்</big>  
- திருபிரமபுரம்
- திருநீற்றுப்பதிகம்
- பஞ்சாக்கர திருப்பதிகம்
- நமசிவாய திருப்பதிகம்
- திருஷேத்திர கோவை
- திருவெழுகூற்றிருக்கை
- திருக்கடவூர் மயானம்
- திருவாழ்கொளிபுத்தூர்
- திருப்பூந்திராய்
- கோளறு பதிகம்

<big>திருநாவுக்கரசர்</big>  
- திருவதிகை வீரட்டானம்
- நமசிவாய திருப்பதிகம்
- திருஷேத்திர கோவை
- கோயிற்றிறு விருத்தம்
- திருப்பூவணம்
- திருவதிகை வீரட்டானம்
- திரு கயிலாயம்
- திருவாரூர் திருவிருத்தம்

<big>சுந்தரர்</big>  
- திருவென்னைய்நல்லூர்
- திருப்பாண்டிகொடுமுடி
- ஊர்த்தொகை
- திருக்கடவூர் மயானம்
- திருப்புன்கூர்
- திருக்கழுக்குன்றம்
- திருத்தொண்டத்தொகை

## விழா

திருவாவடுதுறை கோமுக்தீசுவரர் கோயிலில் அகத்தியர் தேவார திரட்டு முற்றோதல் எனும் விழா நடைபெறுகிறது.  

## இவற்றையும் காண்க

- தேவாரத் திருத்தலங்கள்
- சித்தர்கள்
- திருவிளையாடல்

- கொல்லிமலை
- சதுரகிரி
- பெரியபுராணம்
- http://www.mediafire.com/?7q14k8ay6gy53

## ஆதாரங்கள்

2.யாழ்ப்பாணம் ஆறுமுகம் நாவலர் 1983 ம் ஆண்டு வெளியிட்டுள்ள அகத்தியர் தேவார திரட்டு பதிப்பு